ПРОТОКОЛ

гр. ЛЕВСКИ, 29.04. 2014 г.

Районен съд гр.Левски в публичното съдебно заседание на двадесет и девети април 2014 г. в състав:


Председател: МАРГАРИТА ДИМИТРОВА


      Съдебни заседатели: 

при участието на секретаря Р.П. и прокурора Цветомир Папурков сложи за разглеждане н.о.х.д. № 100 по описа за 2014 г.,  докладвано от съдия Димитрова.
На именното повикване в 09:30 часа се явиха:

ПОДСЪДИМИЯТ Б.А. – явява се лично и с адвокат А.А. ***, с пълномощно към делото.

ЗА РП-ЛЕВСКИ – явява се районен прокурор Цветомир Папурков. 

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ. А. – Да се даде ход на делото. 

ПОДСЪДИМИЯТ – Да се даде ход на делото.


Съдът
ОПРЕДЕЛИ:

ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

Б.А. - ***, ЕГН **********.
На страните се разясняват правата по чл. 274 и 275 от НПК

ПРОКУРОРЪТ – Отводи няма да правя и да соча нови доказателства. Постигнали сме споразумение, което моля да одобрите във вида, в който е представено.

АДВ. А. – Отводи няма да правя, нови доказателства няма да соча. Моля да одобрите постигнатото с прокуратурата споразумение.

ПОДСЪДИМИЯТ - Отводи няма да правя, нови доказателства няма да соча. Моля да одобрите постигнатото с прокуратурата споразумение.

АДВ. А. - Постигнали сме споразумение с РП - Левски. Моля да одобрите споразумението, тъй като същото не противоречи на закона и морала.
ПОДСЪДИМИЯТ - Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред. С това дърво го бих.

ПРОКУРОРЪТ - Моля да одобрите споразумението. Считам, че същото не противоречи на закона и морала.


Съдът намира, че така постигнатото между страните споразумение е пълно и не следва да бъдат внасяни промени в него, поради което

ОПРЕДЕЛИ:

ВПИСВА в съдебния протокол съдържанието на окончателното споразумение постигнато по н.о.х.д.№100/2014 г. по описа на РС-Левски (досъдебно производство № ЗМ-46/2014г. по описа на РУП-Левски, пр.пр. №252/2014г. по описа на РП-Левски) между РП-Левски, подсъдимия Б.А. и защитника му адв. А.А. ***, съгласно което:

Подсъдимият Б.А., ЕГН **********, се признава за виновен в това, че на 04.03.2014г. в ***, чрез нанасяне на удар с дървен кол, причинил средна телесна повреда на Е.М. от ***, изразяваща се в счупване на лявата лакътна кост, водещо до трайно затруднение на движението на лявата ръка.

С деянието не са причинени имуществени вреди.


Налице е извършено деяние. Деянието е извършено от подсъдимия Б.А.. Извършено е виновно при форма на вината пряк умисъл.

Деянието съставлява престъпление по смисъла на чл.129, ал.2 във вр. с ал.1 от НК.

За извършеното престъпление на Б.А., ЕГН **********, се налага наказание при условията на чл.129, ал.2, във вр. с ал.1, във вр. с чл.55, ал.1, т.2, б.”б”, във вр. с чл.42а, ал.2, т.1 и 2, във вр. с чл.1, във вр. с чл.2, ал.2 от НК, а именно „Пробация” със следните пробационни мерки:

- задължителна регистрация по настоящ адрес за срок от СЕДЕМ МЕСЕЦА, при периодичност на явяване и подписване пред пробационен служител или определено от него длъжностно лице, два пъти седмично;

- задължителни периодични срещи с пробационен служител за срок от СЕДЕМ МЕСЕЦА.

Разноските по досъдебното производство в размер на 95.00 лв., които следва да се преведат по сметка на ОД на МВР Плевен, се възлагат върху подсъдимия Б.А..

Веществените доказателства:

- 1 /един/ брой дървен кол, принадлежащ на виновния и послужил за извършване на умишленото престъпление на основание чл.53, ал.1, б.”а” от НК, се отнема в полза на държавата;

- 1 /един/ брой марлен тампон с капки червена течност, иззет при извършване на оглед на местопроизшествието, да остане към делото.
ПРОКУРОР:  

ЗАЩИТНИК:
           ПОДСЪДИМ:


(Цв. Папурков)

(А. А.)

           (Б. А.)


Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото по н.о.х.д.№100/2014 г. по описа на РС-Левски (досъдебно производство № ЗМ-46/2014г. по описа на РУП-Левски, пр.пр. №252/2014г. по описа на РП-Левски) между РП-Левски, подсъдимия Б.А. и защитника му адв. А.А. ***, споразумение.


На основание чл.24, ал.3 от НПК прекратява наказателното производство по н.о.х.д.№100/2014 г. по описа на РС - Левски.


ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 09:50 часа.

СЕКРЕТАР: 



ПРЕДСЕДАТЕЛ:

